আমেরিকাতে বাঙালি আছে অনেক, কথা সত্য। নিউইয়র্কের জ্যাকসন হাইটসে গেলে আশেপাশে সবার মুখে বাংলা শুনবেন, সাইনবোর্ডেও বাংলা দেখতে পাবেন। কিন্তু বাংলা দিয়ে সব জায়গায় তো আর চলতে পারবেন না, একটা মিনিমাম লেভেলের ইংরেজি জানতেই হবে- এটা তো জানা কথা। যদি পড়াশোনা করতে এখানে আসেন, তাহলে ক্লাসে তো ইংরেজিতেই বাতচিত করতে হবে। অতএব, undergraduate (অনার্স) অথবা graduate (মাস্টার্স বা পিএইচডি) যেটার জন্যেই এপ্লাই করেন, TOEFL দিতে হবে। আবার মনে করেন, যদি কেউ জব করতে আসেন, তাহলে বসকে তো ইংরেজিতেই পামপট্টি দিতে হবে (আমেরিকানরা পামপট্টি জিনিসটা একেবারেই খায় না যদিও)- সেখানেও TOEFL টা দরকার। সেই লেভেলের ইংরেজি আপনার জানা আছে কিনা, সেটা জানার জন্য কিছু টেস্ট আছে, তার মধ্যে একটা হলো TOEFL. যাদের first language ইংরেজি নয়, ইংরেজি প্রধান দেশের বিশ্ববিদ্যালয়ে ভর্তি হতে হলে তাদের সবারই হয় TOEFL, নয়তো IELTS স্কোর লাগবেই। To know about IELTS, go to, All About IELTS